pythainlp/thaigov-v2-corpus-22032023 huggingface dataset:
วันพุธที่ 4 สิงหาคม 2564
ปลัดกระทรวงยุติธรรม เปิดโครงการพัฒนาศักยภาพนักกฎหมายด้านยกร่างกฎหมายของกระทรวงยุติธรรม
ปลัดกระทรวงยุติธรรม เปิดโครงการพัฒนาศักยภาพนักกฎหมายด้านยกร่างกฎหมายของกระทรวงยุติธรรมให้สอดคล้องกับบทบัญญัติ ม.๗๗ ของรัฐธรรมนูญแห่งราชอาณาจักรไทย พุทธศักราช ๒๕๖๐ และ พ.ร.บ.หลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒
ในวันพุธที่ ๔ สิงหาคม ๒๕๖๔ เวลา ๐๘.๓๐ น. ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดโครงการการประชุมเชิงปฏิบัติการ เรื่อง "การพัฒนาศักยภาพนักกฎหมายด้านยกร่างกฎหมายของกระทรวงยุติธรรมให้สอดคล้องกับบทบัญญัติ มาตรา ๗๗ ของรัฐธรรมนูญแห่งราชอาณาจักรไทย พุทธศักราช ๒๕๖๐ และพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒" ผ่านระบบการประชุมทางไกล (Video Conference) โดยมี นางสาวยุพาภรณ์ ศิริกิจพาณิชย์กูล ผู้อำนวยการกองกฎหมาย สำนักงานปลัดกระทรวงยุติธรรม พร้อมด้วยนิติกรหรือผู้ปฏิบัติงานที่เกี่ยวกับการยกร่างและให้ความเห็นกฎหมาย รวมทั้งเจ้าหน้าที่ผู้ประสานงานที่อยู่ในสังกัดกระทรวงยุติธรรม เข้าร่วมโครงการฯ
สำหรับโครงการดังกล่าวจัดขึ้นเพื่อเป็นการพัฒนาศักยภาพของนักกฎหมายเพื่อรองรับการปฏิบัติงานตามภารกิจของกระทรวงยุติธรรม รวมทั้งเสริมสร้างความรู้ ความเข้าใจที่ถูกต้องเกี่ยวกับการยกร่างกฎหมายให้สอดคล้องกับบทบัญญัติมาตรา ๗๗ ของรัฐธรรมนูญแห่งราชอาณาจักรไทย พุทธศักราช ๒๕๖๐ และพระราชบัญญัติหลักเกณฑ์การจัดทำร่างกฎหมายและการประเมินผลสัมฤทธิ์ของกฎหมาย พ.ศ. ๒๕๖๒ รวมทั้งแนวทางการจัดทำการรับฟังความคิดเห็นต่อร่างกฎหมายในระดับพระราชบัญญัติของกระทรวงยุติธรรม เพื่อใช้เป็นแนวทางในการดำเนินงานการเสนอร่างกฎหมายและอนุบัญญัติให้มีโครงสร้าง รูปแบบ หรือรายละเอียดที่ถูกต้อง ครบถ้วน และมีประสิทธิภาพ เป็นไปตามมาตรฐานเดียวกัน และเพื่อให้สามารถปฏิบัติหน้าที่ให้สอดคล้องกับสภาวการณ์ในปัจจุบัน ตลอดจนเพื่อให้มีการปรับปรุงกลไกการทำงานและประสานงานด้านกฎหมายร่วมกันระหว่างหน่วยงานที่เกี่ยวข้องอย่างมีประสิทธิภาพ อีกทั้งเป็นการเสริมสร้างเครือข่ายและส่งเสริมความสัมพันธ์ในการประสานงานระหว่างหน่วยงานภายในกระทรวงยุติธรรมในบริบทที่เกี่ยวเนื่องกับการยกร่างกฎหมาย
วันจันทร์ที่ 15 สิงหาคม 2565
รองนายกฯ พลเอก ประวิตรฯ ลงพื้นที่สระบุรี ตรวจความพร้อมรับมือมวลน้ำเหนือ หวั่นกระทบพื้นที่ท้ายน้ำ กรุงเทพฯ และปริมณฑล
รองนายกฯ พลเอก ประวิตรฯ ลงพื้นที่สระบุรี ตรวจความพร้อมรับมือมวลน้ำเหนือ หวั่นกระทบพื้นที่ท้ายน้ำ กรุงเทพฯ และปริมณฑล
วันนี้ (15 สิงหาคม 2565) เวลา 09.00 น. ณ จังหวัดสระบุรี พลเอก ประวิตร วงษ์สุวรรณ รองนายกรัฐมนตรี พร้อม รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีช่วยว่าการกระทรวงกลาโหม และคณะ ได้เดินทางลงพื้นที่ จังหวัดสระบุรี เพื่อตรวจสอบความพร้อมกลไกต่าง ๆ และแผนรับมือการบริหารจัดการสถานการณ์น้ำและอุทกภัยในพื้นที่ภาคกลาง ไม่ให้กระทบชุมชนท้ายน้ำ โดยเฉพาะพื้นที่กรุงเทพฯ และปริมณฑลริมแม่น้ำเจ้าพระยาและแม่น้ำป่าสัก พร้อมรับฟังหน่วยงานที่เกี่ยวข้องรายงานผลสรุปการดำเนินงานจัดการน้ำ
รองนายกรัฐมนตรีรับฟังการบรรยายสรุปสถานการณ์น้ำภาพรวม แผนด้านทรัพยากรน้ำสระบุรี ความก้าวหน้า 13 มาตรการรับมือน้ำฤดูฝน แผนบริหารจัดการน้ำเขื่อนป่าสัก และแนวทางระบายน้ำฝั่งตะวันออกของแม่น้ำเจ้าพระยา รวมทั้งความพร้อมรับมือกับสถานการณ์อุทกภัยในพื้นที่ภาคกลาง จากผู้ว่าราชการจังหวัดสระบุรี เลขาธิการสำนักงานทรัพยากรน้ำแห่งชาติ (สทนช.) อธิบดีกรมชลประทาน และอธิบดีกรมป้องกันและบรรเทาสาธารณภัย ณ ศาลากลางจังหวัดสระบุรี
รองนายกรัฐมนตรีได้สั่งการ สทนช. ร่วมกับกรมชลประทาน กรมป้องกันและบรรเทาสาธารณภัย และฝ่ายปกครองระดับจังหวัด บูรณาการการทำงานร่วมกับศูนย์อำนวยการส่วนหน้า สทนช. ที่จัดตั้งขึ้น ดำเนินการให้เป็นไปตามแผนรับมือฤดูฝน 13 มาตรการ โดยให้ปรับปรุงกลไกการบริหารจัดการให้เหมาะสมกับแต่ละพื้นที่ เนื่องจากมีฝนตกหนักสะสมต่อเนื่องจากมรสุมในหลายพื้นที่ของประเทศ ส่งผลพื้นที่หลายจังหวัดมีน้ำท่วมขังสูง โดยเฉพาะพื้นที่ริมลำน้ำสายหลักยังคงต้องเฝ้าระวัง และติดตามสภาพอากาศแจ้งเตือนประชาชนให้ทันกับสถานการณ์ รวมทั้งให้การช่วยเหลือประชาชนทันที เน้นการมีส่วนร่วมมากขึ้น
รองนายกรัฐมนตรีกล่าวกำชับเพิ่มเติมให้กรมชลประทาน ให้ความสำคัญกับการบริหารจัดการเขื่อนป่าสักชลสิทธิ์และแม่น้ำป่าสัก รวมทั้งการบริหารจัดการน้ำในพื้นที่ลุ่มน้ำเจ้าพระยาฝั่งตะวันออก เพื่อรองรับการระบายมวลน้ำทางตอนเหนือลงพื้นที่ท้ายน้ำ ไม่ให้กระทบชุมชนท้ายน้ำริมเจ้าพระยา โดยเฉพาะพื้นที่กรุงเทพฯ และจังหวัดปริมณฑล พร้อมกันนี้ ขอให้เร่งรัดซ่อมคันดิน 23 วา คลองชัยนาท - ป่าสัก ที่เสียหายจากพายุเตี้ยนหมู่ในปี 2564 ให้เสร็จทันเดือนสิงหาคม 2565 นี้ เพื่อควบคุมระดับน้ำไม่ให้กระทบพื้นที่ที่ได้รับความเสียหายเดิมกว่า 16,500 ไร่ และให้กรมโยธาธิการและผังเมืองวางแผนจัดทำเขื่อนป้องกันตลิ่งริมแม่น้ำป่าสักในพื้นที่จังหวัดสระบุรีต่อเนื่อง
รวมทั้ง รองนายกรัฐมนตรีได้เดินทางลงพื้นที่ ตรวจสอบความคืบหน้าจุดซ่อมแซมคันกั้นน้ำ คลองชัยนาท - ป่าสัก โครงการส่งน้ำและบำรุงรักษาเริงลา อำเภอบ้านหมอ การก่อสร้างเขื่อนป้องกันตลิ่งริมแม่น้ำป่าสัก และการปรับปรุงภูมิทัศน์บริเวณวัดเชียงราก พร้อมกับพบปะ สอบถามทุกข์สุข และเป็นกำลังใจให้พี่น้องประชาชนในพื้นที่ โดยย้ำว่ารัฐบาลพร้อมให้ความช่วยเหลือ ร่วมแก้ปัญหาอุทกภัยที่เกิดขึ้น และให้การช่วยเหลือเยียวยาพี่น้องประชาชนที่ได้รับผลกระทบโดยทั่วกัน
วันจันทร์ที่ 25 เมษายน 2565
โฆษกรัฐบาลเผยนายกฯ ยินดีนักกีฬาเชียร์ฮิปฮอป ทีมชาติไทยสร้างประวัติศาสตร์คว้าแชมป์โลกที่สหรัฐฯ
โฆษกรัฐบาลเผยนายกฯ ยินดีนักกีฬาเชียร์ฮิปฮอป ทีมชาติไทยสร้างประวัติศาสตร์คว้าแชมป์โลกที่สหรัฐฯ
วันนี้ (25 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมที่นักกีฬาเชียร์ฮิปฮอป ทีมชาติไทย ได้สร้างประวัติศาสตร์ให้แก่วงการกีฬาไทย ได้เหรียญทอง ประเภทดับเบิ้ลเชียร์ฮิปฮอป จากการแข่งขันชิงแชมป์โลกที่สหรัฐอเมริกาโดย สมาคมกีฬาเชียร์แห่งประเทศไทย ซึ่งได้รับการสนับสนุนจาก การกีฬาแห่งประเทศไทย และ กองทุนพัฒนาการกีฬาแห่งชาติ ได้คัดตัวแทนเยาวชนไทย 2 คน ได้แก่ “แบงค์” หรือนายนพรัตน์ บุญรัตน์ สมาชิกจากทีม Group Royal Crew-GRC and Mix Them Up และ “ดรณ์” หรือนายกร คุ้มราช เป็นสมาชิกจากทีม The Zoo and Awesome เข้าแข่งขันกับนักเต้นฮิปฮอปทั่วโลก ในรายการ THE 2022 ICU WORLD CHAMPIONSHIPS ณ ESPN Wide World of Sports Complex เมืองออร์แลนโด สหรัฐอเมริกา ซึ่งเป็นรายการที่ใหญ่ที่สุด จัดโดยสหพันธ์กีฬาเชียร์นานาชาติ (THE INTERNATIONAL CHEER UNION -ICU) มีนักกีฬาทั้งหมด 17 ประเทศ โดยทั้งสองคนสามารถเอาชนะนักกีฬาตัวเต็งจากหลายประเทศทั้งเอกวาดอร์ เม็กซิโก เปอร์โตริโก้ และ เยอรมนี
“นายกรัฐมนตรีชื่นชมเยาวชนไทยที่มีความสามารถ สร้างชื่อเสียงให้ประเทศไทยในระดับโลก และขอบคุณสมาคมกีฬาเชียร์แห่งประเทศไทย รวมทั้งทีมงานและผู้ฝึกสอนที่ช่วยกันผลักดันเด็กไทยสร้างความสำเร็จอย่างต่อเนื่อง โดยสามารถคว้าเหรียญเงิน จากประเภทเชียร์ลีดดิ้ง รุ่นจูเนียร์ โคเอ็ด อีลิท (Junior Coed Elite) ไปก่อนหน้านี้ และสามารถคว้าแชมป์เชียร์ฮิปฮอปมาจนได้ พร้อมหวังว่าจะเดินหน้าสร้างชื่อเสียงให้กับประเทศไทยในรายการแข่งขันต่อๆ ไป รวมทั้ง เป็นกำลังใจ และเชื่อมั่นใจในความสามารถของเด็กเยาวชนทุกคนที่มีความชอบ มีแรงบันดาลใจ หากตั้งใจก็จะประสบความสำเร็จ” นายธนกรฯ กล่าว
วันจันทร์ที่ 22 สิงหาคม 2565
​Govt Spokesperson: CCSA to reassess post-pandemic transition in September
​Govt Spokesperson: CCSA to reassess post-pandemic transition in September
August 22, 2022, Deputy Secretary-General to the Prime Minister and Acting Government Spokesperson Anucha Burapachaisri affirmed that the Center for COVID-19 Situation Administration (CCSA) in its meeting on August 19, 2022, chaired by Prime Minister and Defense Minister Gen. Prayut Chan-o-cha, has not made any decision on the revocation of the Emergency Decree as it needs to further assess the situation by September when the 19th extension of the Emergency Decree nationwide as a result of the COVID-19 situation will come to an end.
According to the Acting Government Spokesperson, the nationwide Emergency Decree has been put in place solely for concerned authorities to tackle the COVID-19 situation, and to strictly and efficiently control the spread of the disease. Thailand’s response against the COVID-19 pandemic has been recognized internationally to the point where some countries express interest to learn from Thailand’s experiences.
Although revocation of the Emergency Decree has not been raised for discussion, the meeting deliberated policy framework, guidelines and timeline for the post-pandemic transition under the principle “to allow people to live with COVID-19 safely and be able to lead normal lives”, taking into account the current situation, risk, and preventive measures. At present, over 90% of Thai people have been immune, and over 90% of them received the 3rd shot of vaccine. It is expected that future COVID-19 infection will be in the similar manner as influenza which may be found throughout the year, with mild symptoms, except those in the 608 groups.
CCSA will meet to reassess the post-pandemic transition before October 1 to ensure that there will be no negative consequences in all dimensions, and to prepare response plan in case that such consequences are inevitable.
วันพฤหัสบดีที่ 28 เมษายน 2565
นายกฯ ชื่นชมร้านอาหารในไทย ติดอันดับร้านที่ดีที่สุดในเอเชีย มุ่งต่อยอดการท่องเที่ยว สร้างรายได้จากนักท่องเที่ยวต่างชาติ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ชื่นชมร้านอาหารของไทยที่สร้างชื่อเสียงให้ประเทศ จากการติดอันดับร้านอาหารที่ดีที่สุดในเอเชีย (Asia’s 50 Best Restaurants 2022) โดยเว็บไซต์ theworlds50best.com ซึ่งมีร้านอาหารไทยติด Top 50 ถึง 9 ร้าน โดยร้านศรณ์ (Sorn) อยู่ลำดับสูงสุดของร้านอาหารไทยทั้งหมด คือลำดับที่ 2 โดยรัฐบาลเล็งเห็นถึงโอกาสที่จะนำอาหาร (1 ใน Soft power ไทย) เป็นดึงดูดนักท่องเที่ยวเข้าประเทศ สร้างรายได้ ต่อยอดทางเศรษฐกิจต่อไป
.
9 ร้านอาหารของไทยที่ติดอันดับ 50 Asia’s 50 Best Restaurants 2022
-ร้านศรณ์ (อันดับ 2)
-ร้านอาหารไทย Le Du หรือ ฤดู (อันดับ 4)
-ร้านอาหารเยอรมัน Sühring (อันดับ 7)
-ร้านอาหารไทย นุสรา (อันดับ 10)
-ร้านอาหารฝรั่งเศส Blue by Alain Ducasse (อันดับ 25)
-ร้าน Sushi Masato (อันดับ 29)
-ร้าน Samrub Samrub Thai หรือ สำรับสำหรับไทย (อันดับ 31)
-ร้าน Gaa (อันดับ 33)
-ร้านเจ๊ไฝ (อันดับ 46)
.
อ่านเพิ่มเติม คลิก https://www.thaigov.go.th/news/contents/details/53837
#ไทยคู่ฟ้า #ร่วมต้านโควิด19
-------------------
วันศุกร์ที่ 7 มกราคม 2565
สธ. ประกาศยกระดับเตือนภัยโควิดเป็น ระดับ 4 แนะ WFH - ชะลอเดินทาง - ปิดสถานที่เสี่ยง
.....
นพ.เกียรติภูมิ วงศ์รจิต ปลัดกระทรวงสาธารณสุข (สธ.) เผยถึงสถานการณ์โควิด-19 ในประเทศในขณะนี้มีการระบาดอย่างรวดเร็วและเริ่มพบสัญญาณการเพิ่มขึ้นจากการสัมผัสใกล้ชิดคนในครอบครัว ส่งผลให้จำนวนผู้ติดเชื้อเพิ่มขึ้น
.
กระทรวงสาธารณสุขจึงเพิ่มระดับเตือนภัยโควิด-19 จากเดิมระดับ 3 ปรับขึ้นเป็นระดับ 4 ซึ่งอาจมีมาตรการเพิ่มเติมที่เคร่งครัดมากขึ้น มีการชะลอการเดินทาง เช่น ทำงานที่บ้าน หรือชะลอการเดินทางข้ามจังหวัด และลดการรวมตัวกัน เพื่อช่วยลดการแพร่กระจายเชื้อ
.
ประชาชนต้องปฏิบัติตามมาตรการ V-U-C-A อย่างเคร่งครัด คือ รับการฉีดวัคซีนตามที่กำหนด ป้องกันตนเองครอบจักรวาล ทุกที่ ทุกเวลา สถานประกอบการมีระบบ COVID-19 Free Settings และตรวจ ATK สม่ำเสมอ
.
สำหรับการประเมินความเสี่ยง 5 ระดับ จะมีมาตรการป้องกันควบคุมโรค ตามที่กรมควบคุมโรคกำหนด
.
• ระดับ 1 ใช้ชีวิตได้ปกติ แบบ COVID-19 Free Setting การเดินทางข้ามประเทศได้ปกติ
• ระดับ 2 เร่งเฝ้าระวัง คัดกรอง เลี่ยงกิจกรรมรวมกลุ่ม 1,000 คนขึ้นไป จำกัดเข้าพื้นที่ปิด เริ่มระบบ Test & Go
• ระดับ 3 จำกัดการรวมกลุ่ม ทำงานจากที่บ้าน 20 – 50% คัดกรองก่อนเดินทาง เลี่ยงกิจกรรมรวมกลุ่ม 200 คนขึ้นไป และเปิดระบบแซนด์บ็อกซ์
• ระดับ 4 ปิดสถานที่เสี่ยง ทำงานจากที่บ้าน 50 – 80% ชะลอการเดินทางข้ามพื้นที่ ใช้ระบบกักตัวผู้เดินทางจากต่างประเทศ
• ระดับ 5 จำกัดการเดินทางและกิจกรรมต่าง ๆ รวมถึงเคอร์ฟิว และใช้ระบบกักตัวผู้เดินทางทุกราย
#ไทยคู่ฟ้า#ร่วมต้านโควิด19
-------------------
วันพุธที่ 16 มีนาคม 2565
กรมท่าอากาศยาน ประสานสายการบินนกแอร์ เร่งชี้แจงผู้โดยสาร กรณียกเลิกเที่ยวบินเส้นทางดอนเมือง - เบตง
ตามที่สายการบินนกแอร์ได้ยกเลิกเที่ยวบินเส้นทางดอนเมือง - เบตง - ดอนเมือง ในวันที่ 16 และ 18 มีนาคม 2565 นั้น
กรมท่าอากาศยาน (ทย.) กระทรวงคมนาคม ได้ประสานกับสายการบินนกแอร์ ถึงเหตุการณ์ดังกล่าวดังนี้
สายการบินนกแอร์ยืนยันว่ามีความพร้อมและจะทำการบินเส้นทางดังกล่าวแน่นอน แต่ทั้งนี้ได้ยกเลิกเที่ยวบินเนื่องจากเกิดข้อผิดพลาดด้านการวางแผนการตลาด จึงต้องมีการทบทวนร่วมกับหน่วยงานที่เกี่ยวข้อง โดยในวันศุกร์ที่ 18 มีนาคม 2565 สายการบินจะทำการบินไฟลท์โปรโมตการท่องเที่ยวเบตง (Influencer Flight) โดยจะเชิญนักข่าว Youtuber, Social Media, Influencer และบริษัททัวร์ ซึ่งสายการบินนกแอร์จะมีการแถลงข่าวเพื่อชี้แจงข้อมูลต่างๆเพื่อความเข้าใจที่ถูกต้อง ในวันที่ 16 มีนาคม 2565
สำหรับแนวทางชดเชยผู้โดยสารที่ได้ทำการซื้อบัตรโดยสาร เส้นทาง ดอนเมือง - เบตง - ดอนเมือง ในวันที่ 16 และ 18 มีนาคม 2565 สายการบินจะทำการคืนเงินค่าโคยสารเต็มจำนวน ภายใน 7 วัน พร้อมทั้งค่าชดเชยการแจ้งยกเลิกเที่ยวบินล่วงหน้าตามประกาศสำนักงานการบินพลเรือนแห่งประเทศไทย อีกรายละ 1,200.- บาท
โดย กรมท่าอากาศยานจะได้ประสานและติดตามกับสายการบินนกแอร์ ถึงแนวทางการปฏิบัติและรายละเอียดต่าง ๆ เพื่อให้ข้อมูลที่ถูกต้องและอำนวยความสะดวกแก่ผู้โดยสารต่อไป
วันจันทร์ที่ 14 มิถุนายน 2564
ดีอีเอส หารือ "Big Data" ร่วมกรรมาธิการบริหารราชการแผ่นดินวุฒิสภา
ดีอีเอส หารือ "Big Data" ร่วมกรรมาธิการบริหารราชการแผ่นดินวุฒิสภา
เมื่อวันที่14มิถุนายน2564 นายชัยวุฒิธนาคมานุสรณ์เป็นประธานการประชุมผู้บริหารกระทรวงดิจิทัลเพื่อเศรษฐกิจและสังคมเป็นประธานการประชุมหารือเรื่อง"Big Data"โดยมีพลเอกอกนิษฐ์หมื่นสวัสดิ์ ประธานคณะกรรมาธิการการบริหารราชการแผ่นดินวุฒิสภาฯพร้อมด้วยคณะฯและนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมรวมทั้งผู้แทนจากหน่วยงานในสังกัดกระทรวงฯเข้าร่วมการประชุมณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคมในการนี้คณะกรรมาธิการฯมีวัตถุประสงค์เพื่อติดตามเสนอแนะและเร่งรัด แผนการปฏิรูปปประเทศด้านการบริหารราชการแผ่นดิน(ฉบับปรับปรุง)ในกิจกรรมปฏิรูปที่1ปรับเปลี่ยนรูปแบบการบริหารงานและการบริการภาครัฐไปสู่ระบบดิจิทัลในประเด็นรายงานผลการศึกษาไทยแลนด์ดิจิทัลแพลตฟอร์ม(One Country One Platform) เพื่อให้ภารกิจดังกล่าวเป็นไปอย่างมีประสิทธิภาพบรรลุวัตถุประสงค์ของเจตนารมณ์ของรัฐธรรมนูญแห่งราชอาณาจักรไทยและสอดคล้องกับแผนแม่บทภายใต้ยุทธศาสตร์ที่อยู่ในหน้าที่และอำนาจและอื่นๆที่เกี่ยวข้องต่อไป
***********
วันเสาร์ที่ 9 เมษายน 2565
ครม. ขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกย่อยสลายได้ ถึงสิ้นปี 2567
.....
ที่ประชุม ครม. (5 เม.ย. 65) เห็นชอบขยายเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ จากเดิมสิ้นสุดเมื่อ 31 ธ.ค. 64 ขยายออกไปจนถึง 31 ธ.ค. 67 โดยยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล ร้อยละ 25 ของค่าใช้จ่ายซื้อผลิตภัณฑ์พลาสติกย่อยสลายทางชีวภาพจากผู้ผลิตที่ได้รับการรับรองผลิตภัณฑ์จากสำนักงานเศรษฐกิจอุตสาหกรรม
.
มาตรการทางภาษีดังกล่าว ทำให้รัฐสูญเสียรายได้ในปี 2565 - 2567 ประมาณปีละ 673 ล้านบาท แต่จะเป็นประโยชน์ต่อการส่งเสริมให้ผู้ประกอบการหันมาใช้ผลิตภัณฑ์พลาสติกที่ย่อยสลายได้ทางชีวภาพ ช่วยลดปริมาณขยะพลาสติกที่ย่อยสลายไม่ได้และลดงบประมาณภาครัฐในการกำจัดขยะพลาสติกตกค้าง ซึ่งจะช่วยส่งเสริมให้ไทยสามารถบรรลุเป้าในการเป็น Bio Hub of ASEAN ได้
#ไทยคู่ฟ้า#ร่วมต้านโควิด19
-------------------
วันศุกร์ที่ 20 สิงหาคม 2564
PM observes development progress of domestically-produced COVID-19 vaccines
PM observes development progress of domestically-produced COVID-19 vaccines
August 19, 2021, at 1030hrs, Prime Minister and Defense Minister Gen. Prayut Chan-o-cha paid a visit to Chulalongkorn University, and King Chulalongkorn Memorial Hospital to observe Ministry of Higher Education, Science, Research and Innovation’s undertakings on: 1) COVID-19 home isolation care and tracking system; and 2) research and development of COVID-19 vaccine in Thailand. The Prime Minister was welcomed by Minister of Interior Gen. Anupong Paojinda, Minister of Higher Education, Science, Research and Innovation Anek Laothamatas, Director of King Chulalongkorn Memorial Hospital, the Thai Red Cross and Dean of Faculty of Medicine Professor Suttipong Wacharasindhu, M.D., executives and staffs of the university and hospital. Government Spokesperson Anucha Burapachaisri disclosed gist as follows:
The Prime Minister thanked all concerned staffs for joining forces in caring and following up on the COVID-19 patients who are under home isolation and community isolation, and affirmed the Government’s commitment to ensure sufficient and proper support and care to COVID-19 patients. He also took the opportunity to converse with the patients via “Telehealth” system, and wished them speedy recovery.
Professor Kiat Ruxrungtham, M.D., Director of the Vaccine Research Center of Chula’s Faculty of Medicine, reported on the development ofChulaCov19 vaccine, on which the Prime Minister commended the Thai medical and researching team. The Government will later help expedite registration and legalization of the domestically-produced vaccines.
The Prime Minister, then, observed the operation of a plant-based vaccine manufacturing facility at Chulaphat 14 Building, which is a pilot production facility for a plant-based COVID-19 vaccinethrough a collaboration between Chulalongkorn University and Baiya Phytopharm Ltd. He hoped for the tangible success of the project, and gave his moral support to all concerned personnel, urging them to be perseverant and take good care of themselves against the disease. The Prime Minister is confident that Thailand’s public health system would be greatly strengthened with the effective response to any future emerging infectious diseases.
According to the Government Spokesperson, the Prime Minister expressed content over the outcome of his field visit and the operation of Ministry of Higher Education, Science, Research and Innovation, as well as its affiliated universities and other concerned sectors, in relation to the holistic effort to address COVID-19. Patients the Prime Minister had a chance to talk to via the Telehealth system were satisfied with the current HI system. He also emphasized the use of digital technology to enhance efficiency of the HI system.
The Prime Minister affirmed that the Government would do its best to tackle the COVID-19 situation and economic problems, and would not be demoralized, in a bid for the country to move forward.
วันพฤหัสบดีที่ 7 เมษายน 2565
พม. ยกย่องเชิดชูเกียรติ นายแผน วรรณเมธี ผู้สูงอายุแห่งชาติ 2565 แบบอย่างทำความดี สร้างความยั่งยืนให้ประเทศชาติ
พม. ยกย่องเชิดชูเกียรติ นายแผน วรรณเมธี ผู้สูงอายุแห่งชาติ 2565 แบบอย่างทำความดี สร้างความยั่งยืนให้ประเทศชาติ
วันนี้ (7 เม.ย. 65) เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีมอบรางวัลผู้สูงอายุแห่งชาติ พุทธศักราช 2565นายแผน วรรณเมธีณ ห้องรับรอง ชั้น 1 อาคารเทิดพระเกียรติสมเด็จพระญาณสังวร สภากาชาดไทย ถนนอังรีดูนังต์ เขตปทุมวัน กทม.
นายจุติกล่าวว่า ด้วยรัฐบาลมีมติเมื่อวันที่ 14 ธันวาคม 2525 ประกาศให้วันที่ 13 เมษายน ของทุกปี เป็นวันผู้สูงอายุแห่งชาติ เพื่อให้ประชาชนและสังคมตระหนักถึงคุณค่า ความสำคัญ และศักดิ์ศรีของผู้สูงอายุ อีกทั้งได้กำหนดให้ ดอกลำดวน เป็นดอกไม้สัญลักษณ์ที่สื่อความหมายให้สังคมที่มีคนทุกช่วงวัย แสดงความรัก ความผูกพัน ความเอื้ออาทร และให้ความสำคัญกับผู้สูงอายุ เพราะดอกลำดวนเปรียบเสมือนกับผู้ทรงวัยวุฒิที่คงคุณธรรมความดีงามไว้ เป็นแบบอย่างแก่ลูกหลานตลอดไป ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) จึงกำหนดจัดงานวันผู้สูงอายุแห่งชาติ ประจำปี 2565 ในวันที่ 11 เมษายน 2565 เวลา 10.00 - 12.30 น. ณ ห้องสุราลัย ฮอลล์ (SURALAI HALL) ชั้น 7 ศูนย์การค้าไอคอนสยาม
นายจุติกล่าวต่อไปว่า สำหรับผู้สูงอายุแห่งชาติ ประจำปีพุทธศักราช 2565 ทางคณะกรรมการผู้สูงอายุแห่งชาติได้เห็นชอบประกาศสดุดีให้นายแผน วรรณเมธีเป็นผู้สูงอายุแห่งชาติ ประจำปีพุทธศักราช 2565 ปัจจุบัน ท่านอายุ 99 ปี 2 เดือน เกิดเมื่อวันที่ 30 มกราคม 2466 ที่กรุงเทพมหานคร ขณะนี้ ท่านดำรงตำแหน่งที่ปรึกษาสภากาชาดไทย และประธานองค์การพุทธศาสนิกสัมพันธ์แห่งโลก โดยสำเร็จการศึกษาระดับอนุปริญญานิติศาสตร์จากมหาวิทยาลัยธรรมศาสตร์ ปริญญาตรี (ประวัติศาสตร์) จากวิทยาลัยโอเบอร์ลิน สหรัฐอเมริกา และปริญญาโทด้านความสัมพันธ์ระหว่างประเทศจากมหาวิทยาลัยแคลิฟอร์เนีย เบิร์กลีย์ สหรัฐอเมริกา ที่ผ่านมา ท่านเคยดำรงตำแหน่งสำคัญในราชการ ได้แก่ ปลัดกระทรวงการต่างประเทศ เอกอัครราชทูต ณ กรุงบอนน์ สหพันธ์สาธารณรัฐเยอรมนี และเอกอัครราชทูต ณ กรุงลอนดอน สหราชอาณาจักร อีกทั้งเคยดำรงตำแหน่งสำคัญต่างๆ อาทิ เลขาธิการ สำนักเลขาธิการอาเซียน ณ กรุงจาการ์ตา ประเทศอินโดนีเซีย ผู้อำนวยการศูนย์ศึกษาการต่างประเทศ กระทรวงการต่างประเทศ และที่ปรึกษากระทรวงการต่างประเทศ
นายจุติกล่าวเพิ่มเติมว่า ตนดีใจที่ได้รับเกียรติมามอบรางวัลนี้ และขอขอบคุณคณะกรรมการผู้สูงอายุแห่งชาติที่พิจารณาและได้เสนอท่านแผน วรรณเมธี เป็นคนดีของกรุงรัตนโกสินทร์ ซึ่งคุณสมบัติของท่านไม่มีที่ติ และเป็นผู้ที่รับใช้ประเทศชาติ ท่านเป็นผู้มีคุณธรรมและจริยธรรม ฉะนั้น อยากให้คนรุ่นเราและรุ่นต่อๆ ไป ได้เห็นการทำความดีและสร้างความยั่งยืนให้กับประเทศชาติ อันเป็นตัวอย่างที่ดีในการทำความดีเพื่อสาธารณะ เพื่อประเทศ เพราะประเทศยังมีความต้องการคนดี
สำหรับความกตัญญูกตเวทีเป็นเครื่องแบ่งแยกระหว่างมนุษย์กับสัตว์ ตนเชื่อว่าไม่มีใครอยู่คนเดียวบนโลกใบนี้ได้ เราต้องพึ่งพาซึ่งกันและกัน การที่เราเติบโตขึ้นมานั้น เพราะว่าปู่ย่าตาทวดได้เสียสละสิ่งที่มีให้เราเป็นเราในทุกวันนี้ ซึ่งตนถูกสอนเสมอว่าอย่าลืมกำพืดของตนเอง ต้องตอบแทนสังคม ประเทศ และผู้มีพระคุณ ทั้งนี้ ตนเชื่อว่าท่านแผน วรรณเมธี เป็นตัวอย่างที่สมบูรณ์ไม่มีที่ติ ในทุกๆ มิติ ซึ่งตนอยากให้ทุกคนศึกษาและนำมาเป็นแนวทางว่าสิ่งที่ท่านทำเพื่อประโยชน์ของสาธารณะนั้น ในที่สุดแล้วสังคมเห็น ยอมรับ และยกย่องว่าท่านแผน วรรณเมธี เป็นผู้ที่เหมาะสมที่สุด
วันพฤหัสบดีที่ 16 มิถุนายน 2565
รมต.เกษตรฯ ติดตามการดำเนินงานศูนย์ศึกษาการพัฒนาภูพานอันเนื่องมาจากพระราชดำริ จ.สกลนคร
ศูนย์ตัวอย่างรูปแบบการพัฒนาด้านการเกษตร ที่สามารถนำไปปรับใช้เป็นแนวทางในการประกอบอาชีพอย่างยั่งยืน ตามหลักปรัชญาของเศรษฐกิจพอเพียง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการดำเนินงานศูนย์ศึกษาการพัฒนาภูพานอันเนื่องมาจากพระราชดำริ ณ จังหวัดสกลนคร โดยมีส่วนราชการที่เข้าร่วมดำเนินงานบูรณาการร่วมกัน 16 หน่วยงาน ใน 5 กระทรวง ได้แก่ กระทรวงเกษตรและสหกรณ์ กระทรวงสาธารณสุข กระทรวงทรัพยากรธรรมชาติและสิ่งแวดล้อม กระทรวงมหาดไทย และกระทรวงอุตสาหกรรม โดยหน่วยงานในสังกัดกระทรวงเกษตรและสหกรณ์ที่เข้าร่วม ได้แก่ กรมปศุสัตว์ กรมหม่อนไหม กรมวิชาการเกษตร กรมส่งเสริมการเกษตร กรมพัฒนาที่ดิน กรมประมง และกรมการข้าว
ทั้งนี้ ศูนย์ศึกษาการพัฒนาภูพานอันเนื่องมาจากพระราชดำริ เป็นหน่วยงานสังกัดกรมชลประทาน ในโครงการอันเนื่องมาจากพระราชดำริที่พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร ทรงมีพระราชดำริให้จัดตั้งขึ้นให้จัดตั้งขึ้นเมื่อวันที่ 25 พฤศจิกายน 2525 เป็น 1 ใน 6 ศูนย์ศึกษาการพัฒนาอันเนื่องมาจากพระราชดำริทั่วประเทศ ที่ดำเนินงานสนองพระราชดำริ โดยมีวัตถุประสงค์ให้เป็นสถานที่ทำการศึกษาทดลองแบบเบ็ดเสร็จ ทั้งการพัฒนาที่ดิน การพัฒนาแหล่งน้ำ การฟื้นฟูสภาพป่า การวางแผนปลูกพืช การเลี้ยงสัตว์ และการพัฒนาอาชีพ เพื่อให้เกษตรกรและผู้ที่สนใจสามารถเข้าเยี่ยมชม ศึกษาค้นคว้าหาความรู้ ฝึกอบรมความรู้เพิ่มเติมและนำไปปฏิบัติได้ เพื่อพัฒนาอาชีพในพื้นที่ทำมาหากินของตนเองให้ได้ผลผลิตเพิ่มขึ้น และมีฐานะความเป็นอยู่ที่ดีขึ้น
“ตลอดระยะเวลากว่า 39 ปี ศูนย์ศึกษาการพัฒนาภูพานฯ เป็นตัวอย่างรูปแบบการพัฒนาด้านการเกษตรที่ทุกคนสามารถนำไปปรับใช้เป็นแนวทางในการประกอบอาชีพที่ยั่งยืน ตามหลักปรัชญาของเศรษฐกิจพอเพียง สามารถขยายผลไปสู่ราษฎรได้เป็นอย่างดี เป็นการสร้างงาน สร้างอาชีพ สร้างรายได้ ยกระดับความเป็นอยู่คุณภาพชีวิตให้กับเกษตรอย่างมั่นคงและยั่งยืน” ดร.เฉลิมชัย กล่าว
วันเสาร์ที่ 16 ตุลาคม 2564
Fitch Ratings ประเมินเศรษฐกิจไทยจะฟื้นตัวได้เร็วขึ้นในปี 65 จากอัตราการฉีดวัคซีนโควิด-19 ต่อเนื่อง
....
นายธนกร วังบุญคงชนะ โฆษกรัฐบาล เผยผลการวิเคราะห์ของบริษัทFitch Ratings (ประเทศไทย) จำกัด (Fitch Rating Thailand) ซึ่งเป็นบริษัทจัดอันดับความน่าเชื่อถือชั้นนำ ระบุว่า เศรษฐกิจไทยจะฟื้นตัวได้เร็วขึ้นภายในปี 2565 (ที่มา :https://www.fitchratings.com/research/sovereigns/thailand-recovery-to-gain-traction-in-2022-banks-retail-hospitality-still-challenged-12-10-2021)
.
โดยมีปัจจัยหนุนจากอัตราการฉีดวัคซีนโควิด-19 ที่เพิ่มขึ้นต่อเนื่อง การกลับมาเปิดธุรกิจอีกครั้ง อุตสาหกรรมการท่องเที่ยวมีแนวโน้มฟื้นตัวอย่างค่อยเป็นค่อยไป ตลอดจนอันดับความน่าเชื่อถือของบริษัทไทยรายใหญ่ต่าง ๆ มีเสถียรภาพเพิ่มมากขึ้น
.
ทั้งนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ยินดีกับผลการประเมินดังกล่าว ซึ่งรัฐบาลพร้อมจะต่อยอดนโยบายที่เป็นประโยชน์กับการฟื้นฟูทางเศรษฐกิจในประเทศให้แข็งแกร่ง สอดรับกับการเจรจาและกรอบความร่วมมือระหว่างประเทศ ควบคู่กับการพัฒนาด้านสาธารณสุขอย่างครอบคลุมให้ทันต่อสถานการณ์ทั้งในปัจจุบันและอนาคต
.
อ่านเพิ่มเติม คลิกhttps://www.thaigov.go.th/news/contents/details/46954
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 30 มิถุนายน 2564
“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
“วราวุธ” ตรวจความพร้อมอุทยานฯ สิรินาถ เตรียมรับนักท่องเที่ยว “ภูเก็ต แซนด์บ๊อก” 1 กรกฎาคม
วันนี้ (30 มิถุนายน 2564) เวลา 16.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ลงพื้นที่อุทยานแห่งชาติสิรินาถ อ.ถลาง จ.ภูเก็ต ตรวจความพร้อมของแหล่งท่องเที่ยวทางธรรมชาติ เพื่อเตรียมรับนักท่องเที่ยว ตามแผนการเปิดประเทศไทย รับนักท่องเที่ยวโดยไม่มีการกักตัว โครงการภูเก็ตแซนด์บอกซ์ (Phuket Sandbox) ในโอกาสที่ พลเอก ประยุทธ์ จันทร์โอชา นายกรัฐมนตรี จะลงพื้นที่ตรวจติดตามการเปิดเมืองภูเก็ตในวันที่ 1 กรกฎาคม 2564 นี้
วันเสาร์ที่ 18 ธันวาคม 2564
ผู้ว่าการรถไฟแห่งประเทศไทย นำคณะผู้บริหาร ลงพื้นที่ตรวจเยี่ยมพื้นที่ภาคใต้อย่างต่อเนื่อง พร้อมมอบเงินช่วยเหลือพนักงานขับรถไฟที่ได้รับบาดเจ็บ
จากเหตุระเบิดเมื่อช่วงสัปดาห์ที่ผ่านมา สร้างขวัญและกำลังใจแก่พนักงานในการปฏิบัติหน้าที่
เมื่อวันที่ 18 ธันวาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม นำคณะผู้บริหารการรถไฟฯ เข้าเยี่ยมนายชยพล ยิ้มแก้ว พนักงานขับรถไฟ ที่ได้รับบาดเจ็บจากเหตุระเบิดที่หยุดรถบ้านนิยม จังหวัดปัตตานี ซึ่งขณะนี้พักรักษาตัวอยู่ที่โรงพยาบาลสงขลานครินทร์ อำเภอหาดใหญ่ จังหวัดสงขลา โดยได้ให้กำลังใจ พร้อมมอบเงินช่วยเหลือ เพื่อสร้างขวัญกำลังใจให้แก่ผู้ปฏิบัติงาน จากนั้นได้เดินทางลงพื้นที่เพื่อติดตามความคืบหน้าถึงแนวทางสร้างความปลอดภัยในการเดินรถตามที่ได้มอบนโยบายจากการลงพื้นที่ในหลายครั้งที่ผ่านมา พร้อมทั้ง ตรวจเยี่ยมให้กำลังใจพนักงานการรถไฟฯ ที่สถานีชุมทางหาดใหญ่ รับฟังความคิดเห็น และแนวทางในการเดินรถภายในพื้นที่
ทั้งนี้ ผู้ว่า รฟท. ยังมอบแนวทางการปฏิบัติงานแก่พนักงานในพื้นที่ให้มีการประสานความร่วมมือกับภาคประชาชน และฝ่ายความมั่นคงในการเพิ่มการดูแลรักษาความปลอดภัยและเฝ้าระวัง เพื่อสร้างความมั่นใจแก่ประชาชนในการเดินทางด้วยระบบขนส่งทางราง การใช้รถจักรพิเศษทำงานในพื้นที่ การปรับพื้นที่สองข้างทางรถไฟเพื่อป้องกันการก่อเหตุ พร้อมกับเน้นการทำกิจกรรมมวลชนสัมพันธ์ในพื้นที่อย่างต่อเนื่อง เพื่อสร้างการมีส่วนร่วม การปฏิบัติหน้าที่ร่วมกับชุมชน โดยให้เปิดกว้างรับฟังความคิดเห็นจากทุกภาคส่วนอย่างใกล้ชิด
“ที่ผ่านมา รฟท.ได้รับความร่วมมือจากพี่น้องประชาชน ผู้นำศาสนา หน่วยงานท้องถิ่นเป็นอย่างดีและได้นำทุกความคิดเห็น มาปรับใช้การเดินรถในพื้นที่จังหวัดชายแดนภาคใต้ ให้มีความสะดวก รวดเร็ว ปลอดภัย ตอบสนองความต้องการของประชาชนในพื้นที่อย่างสูงสุด พร้อมกับขอความร่วมมือจากประชาชน หากพบบุคคลหรือวัตถุต้องสงสัย สามารถแจ้งได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง”
วันศุกร์ที่ 20 สิงหาคม 2564
กรมการขนส่งทางบก ประสานสำนักงานตำรวจแห่งชาติ ขยายเวลาผ่อนปรนการบังคับใช้กฎหมายให้ผู้ที่มีใบอนุญาตขับรถและใบอนุญาตเป็นผู้ประจำรถที่สิ้นอายุแล้วใช้ต่อได้จนถึงวันที่ 31 ธันวาคม 2564
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้มีประกาศงดให้บริการประชาชนด้านใบอนุญาตขับรถและใบอนุญาตเป็นผู้ประจำรถที่สำนักงานขนส่งทุกแห่งทั่วประเทศ จนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น โดยในช่วงระยะเวลาการงดให้บริการ ขบ. ได้ประสานสำนักงานตำรวจแห่งชาติเพื่อผ่อนปรนการใช้กฎ ระเบียบ ข้อบังคับ คำสั่ง กับผู้ได้รับใบอนุญาตขับรถและใบอนุญาตเป็นผู้ประจำรถที่สิ้นอายุแล้ว สามารถใช้แสดงต่อเจ้าหน้าที่ได้จนถึงวันที่ 30 กันยายน 2564
จากสถานการณ์การแพร่ระบาดของโรคติดเชื้อไวรัส COVID-19 ในปัจจุบันยังคงทวีความรุนแรงยิ่งขึ้น ขบ. จึงได้ประสานสำนักงานตำรวจแห่งชาติขอให้พิจารณาผ่อนปรนการบังคับใช้กฎหมายต่อเนื่อง ซึ่งสำนักงานตำรวจแห่งชาติได้พิจารณาขยายระยะเวลาผ่อนปรนการบังคับใช้กฎ ระเบียบ ข้อบังคับ คำสั่งใด กับผู้ได้รับใบอนุญาตขับรถตามกฎหมายว่าด้วยรถยนต์ และผู้ได้รับใบอนุญาตเป็นผู้ประจำรถตามกฎหมายว่าด้วยการขนส่งทางบกที่สิ้นอายุแล้ว ยังสามารถใช้ขับรถต่อไปได้จนถึงวันที่ 31 ธันวาคม 2564 นอกจากนี้ ได้เพิ่มการผ่อนปรนให้ผู้ที่มีใบอนุญาตขับรถยนต์ส่วนบุคคลชั่วคราว หรือใบอนุญาตขับรถยนต์ส่วนบุคคล สามารถขับรถที่ใช้ในการรับจ้างขนส่งสินค้าได้ ได้แก่ รถบรรทุกที่มีน้ำหนักรถไม่เกิน 2,200 กิโลกรัม ที่จดทะเบียนตามกฎหมายด้วยการขนส่งทางบก (รถปิคอัพป้ายเหลือง) จนถึงวันที่ 31 ธันวาคม 2564 ซึ่งเป็นการบรรเทาความเดือดร้อนของประชาชนและให้สามารถประกอบการกิจการขนส่งสินค้าซึ่งมีความจำเป็นต่อการอุปโภคบริโภคของประชาชนอีกด้วย
อธิบดีกรมการขนส่งทางบก กล่าวเพิ่มเติมว่า นอกจากการขอความร่วมมือไปยังสำนักงานตำรวจแห่งชาติแล้ว ในส่วนของประชาชนที่มีเอกสารประกอบคำขอรับหรือขอต่ออายุใบอนุญาตขับรถและใบอนุญาตเป็นผู้ประจำรถ เช่น ใบรับรองแพทย์ หนังสือรับรองการผ่านการอบรมและทดสอบ คำขอที่ดำเนินการไม่แล้วเสร็จภายใน 90 วัน ผลผ่านการอบรมผ่านระบบ e-Learning ที่สิ้นอายุตั้งแต่วันที่ 16 เมษายน 2564 ซึ่งเป็นวันที่เริ่มงดให้บริการ ขบ. จึงได้อนุโลมให้ใช้เป็นเอกสารประกอบการดำเนินการได้จนถึงวันที่ 31 ธันวาคม 2564 เพื่อลดภาระให้ประชาชนยังคงใช้เอกสารได้ต่อเนื่อง อย่างไรก็ตาม สำหรับใบอนุญาตขับรถและใบอนุญาตเป็นผู้ประจำรถใกล้จะถึงวันสิ้นอายุ ผู้ขอต่ออายุใบอนุญาตสามารถดำเนินการอบรมผ่านระบบ e-Learning ทางเว็บไซต์ www.dlt-elearning.com ได้ล่วงหน้า เพื่อนำผลการผ่านการอบรมดังกล่าวมาดำเนินการต่ออายุใบอนุญาตขับรถและใบอนุญาตเป็นผู้ประจำรถเมื่อสำนักงานขนส่งเปิดดำเนินการ โดยมีการให้บริการอบรมผ่านระบบ e-Learning ทั้งหมด 4 ประเภท ได้แก่ การอบรมต่ออายุใบอนุญาตขับรถส่วนบุคคล อบรม 1 ชั่วโมง การอบรมต่ออายุใบอนุญาตขับรถส่วนบุคคลขาดต่ออายุเกิน 1 ปี อบรม 2 ชั่วโมง การอบรมต่ออายุใบอนุญาตขับรถขนส่ง อบรม 2 ชั่วโมง และการอบรมต่ออายุใบอนุญาตขับรถสาธารณะ อบรม 3 ชั่วโมง สำหรับผู้ขอต่ออายุใบอนุญาตขับรถและใบอนุญาตเป็นผู้ประจำรถจะได้รับสิทธิการยกเว้นการทดสอบข้อเขียนหรือทดสอบขับรถแล้วแต่กรณี
วันอังคารที่ 8 มีนาคม 2565
โฆษกรัฐบาล เผย “นายกฯ” ห่วงใยเหตุการณ์เครื่องบินตกที่ จ.ชัยภูมิ สั่งการให้ดูแลเร่งให้ความช่วยเหลือ พร้อมขอความร่วมมือประชาชนอย่าเข้าใกล้พื้นที่เกิดเหตุ เพื่อความปลอดภัย
​โฆษกรัฐบาล เผย “นายกฯ” ห่วงใยเหตุการณ์เครื่องบินตกที่ จ.ชัยภูมิ สั่งการให้ดูแลเร่งให้ความช่วยเหลือ พร้อมขอความร่วมมือประชาชนอย่าเข้าใกล้พื้นที่เกิดเหตุ เพื่อความปลอดภัย
วันนี้ 8 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึง เหตุการณ์เครื่องบินขับไล่ F-16A หมายเลข 10331 สังกัดฝูงบิน 103 กองบิน 1 จังหวัดนครราชสีมา กองทัพอากาศ ประสบอุบัติเหตุตกขณะฝึกซ้อมบิน บริเวณเขตจังหวัดชัยภูมิ เมื่อช่วงบ่ายที่ผ่านมา โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ และห่วงใยต่อเหตุการณ์ดังกล่าว พร้อมสั่งการหน่วยงานที่เกี่ยวข้องเร่งให้ความช่วยเหลือผู้ประสบเหตุ และตรวจสอบหาสาเหตุโดยด่วน
โฆษกรัฐบาลกล่าวว่า ทั้งนี้ เบื้องต้นยังไม่มีรายงานผู้เสียชีวิต โดยนักบินสามารถดีดตัวออกจากเครื่องบินได้อย่างปลอดภัย และขณะนี้ทีมค้นหาและช่วยชีวิตของกองทัพอากาศ ได้เดินทางเข้าพื้นที่ที่ประสบอุบัติเหตุเพื่อให้ความช่วยเหลือแก่นักบินแล้ว อย่างไรก็ดี คณะกรรมการสอบสวนอากาศยานอุบัติเหตุกองทัพอากาศจะลงพื้นที่เพื่อทำการตรวจสอบความเสียหายและสืบหาสาเหตุโดยเร่งด่วนต่อไป
“ด้วยความห่วงใย นายกฯ กำชับหน่วยงานที่เกี่ยวข้องเร่งดำเนินการให้ความช่วยเหลือผู้ได้รับผลกระทบจากเหตุการณ์ดังกล่าว ทั้งนักบิน เจ้าหน้าที่ที่เกี่ยวข้อง และพี่น้องประชาชนในบริเวณใกล้เคียง พร้อมทั้งให้ตรวจสอบหาสาเหตุของอุบัติเหตุดังกล่าว เพื่อกำหนดแนวทางการป้องกัน และเพิ่มความระมัดระวังในการฝึกซ้อมบินมากขึ้น ตลอดจนขอความร่วมมือประชาชนในพื้นที่ให้ระมัดระวังอันตรายและอย่าเข้าใกล้พื้นที่อากาศยานอุบัติเหตุ”
-------------------
วันพุธที่ 2 มีนาคม 2565
ศบค.ปรับมาตรการ Test and Go มีผลวันนี้ (1มี.ค.65)
วันอังคารที่ 1 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบปรับมาตรการป้องกันโรคสำหรับผู้เดินทางเข้าราชอาณาจักรประเภท Test and Go และให้มีผลตั้งแต่วันนี้ (1มี.ค.65) เป็นต้นไป โดยการตรวจคัดกรองโรคโควิด-19 ครั้งที่ 2 ซึ่งเป็นวันที่ 5 ของการอยู่ในราชอาณาจักร จากเดิมใช้วิธี RT-PCR เปลี่ยนเป็นการตรวจด้วยชุดตรวจเร็ว ATK แทน และแจ้งผลการตรวจผ่านแอปพลิเคชัน ต้องมีหลักฐานการได้รับวัคซีนป้องกันโรคโควิด-19 ครบตามเกณฑ์ไม่ต่ำกว่า 14 วันก่อนเดินทาง ผลตรวจหาเชื้อโควิด-19 ด้วยวิธี RT-PCR ภายใน 72 ชั่วโมงก่อนออกเดินทาง หลักฐานการจ่ายค่าที่พักมาตรฐาน SHA++ จำนวน 1 คืน เพื่อรอผลตรวจ RT-PCR และลดวงเงินคุ้มครองประกันภัย จากเดิมไม่น้อยกว่า 50,000 ดอลลาร์สหรัฐ เหลือ ไม่น้อยกว่า 20,000 ดอลลาร์สหรัฐ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 17 พฤษภาคม 2565
สปสช. บรรจุ 3 ยาแผนไทยสูตรผสมกัญชา เพิ่มในสิทธิบัตรทอง ใช้รักษาผู้ป่วยอัมพาต - แก้ลมในเส้น - มือเท้าชา
.....
คณะกรรมการหลักประกันสุขภาพแห่งชาติ (บอร์ด สปสช.) เห็นชอบเพิ่มยาแผนไทยที่มีส่วนผสมกัญชาในบัญชียาหลักแห่งชาติด้านสมุนไพร จำนวน 3 รายการ ให้ครอบคลุมผู้ใช้สิทธิประโยชน์หลักประกันสุขภาพแห่งชาติ
1.ยาแก้ลมแก้เส้น ช่วยให้นอนหลับ เจริญอาหาร
2.ยาศุขไสยาศน์ แก้ลมเปลี่ยวดำ เป็นยาเสริมในการฟื้นฟูอัมพฤกษ์ อัมพาต
3.ยาทำลายพระสุเมรุ แก้ลมในเส้น บรรเทาอาการปวดกล้ามเนื้อ ที่มีอาการมือเท้าชา
.
การบรรจุยาแผนไทยที่มีส่วนผสมของกัญชานี้ เป็นการเพิ่มเติมจากที่ สปสช. บรรจุน้ำมันกัญชาและสารสกัดกัญชาเพื่อดูแลผู้ป่วยโรคมะเร็ง ไมเกรน พาร์กินสัน และผู้ป่วยลมชัก เป็นสิทธิประโยชน์ก่อนหน้า เป็นการขยายการดูแลเพื่อให้ผู้ป่วยบัตรทองเข้าถึงการรักษา ครอบคลุมยารักษาโรคที่จำเป็นเพิ่มมากขึ้น
.
โดยกำหนดให้เบิกจ่ายตามผลงานรายบริการ (Feeschedule) ภายใต้บริการการแพทย์แผนไทย คาดว่าจะใช้เงินเพิ่มเติม 3,706,346 บาท ซึ่งยังอยู่ในวงเงินที่ตั้งไว้ และยังเป็นการเพิ่มการเข้าถึงยากัญชาตามนโยบายรัฐบาล
#ไทยคู่ฟ้า#ร่วมต้านโควิด19
-------------------
วันอาทิตย์ที่ 24 เมษายน 2565
โฆษกรัฐบาลสวน “เพื่อไทย” ประกาศแลนด์สไลด์ ทำเพื่อประเทศหรือทำเพื่อใครกันแน่ ชี้พูดชัด ไม่ได้เกิดมาเพื่อเป็นฝ่ายค้าน แต่เกิดมาเพื่อเป็นรัฐบาล พิสูจน์ชัดไม่เคยยอมรับกติกา
โฆษกรัฐบาลสวน “เพื่อไทย” ประกาศแลนด์สไลด์ ทำเพื่อประเทศหรือทำเพื่อใครกันแน่ ชี้พูดชัด ไม่ได้เกิดมาเพื่อเป็นฝ่ายค้าน แต่เกิดมาเพื่อเป็นรัฐบาล พิสูจน์ชัดไม่เคยยอมรับกติกาที่ตัวเองไม่ได้เปรียบ ลั่นรัฐบาลนี้ทำเพื่อประชาชนไม่ใช่พวกพ้อง
วันที่ 24 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นางสาวแพทองธาร ชินวัตร ประธานที่ปรึกษาด้านการมีส่วนร่วมและนวัตกรรม หัวหน้าครอบครัวเพื่อไทย ระบุว่า วันที่รัฐบาลยุบสภาฯ เราพร้อมหมดแล้ว มั่นใจว่าจะเปลี่ยนประเทศไทยจากสภาพที่เต็มไปด้วยหนี้ มองไม่เห็นอนาคต มีแต่ความทุกข์ เป็นประเทศที่หาเงินได้ง่าย เต็มไปด้วยโอกาส มีแต่ความหวังที่เป็นจริงได้ และมั่นใจว่า หากพรรคเพื่อไทยมีโอกาสบริหารประเทศ ถึง 8 ปี จะไม่เห็นปรากฏการณ์ คนอยากย้ายประเทศว่า ต้องขอให้มองย้อนกลับไปเมื่อ 8 ปีที่แล้วด้วยว่า รัฐบาลชุดนี้ต้องมาใช้หนี้มากมายจากการทุจริตที่รัฐบาลชุดที่แล้วทิ้งเอาไว้โดยไม่เคยรับผิดชอบใด ๆ ดังนั้น รัฐบาลชุดนี้จึงเข้ามาโดยไม่ได้เริ่มต้นจากศูนย์ แต่เริ่มต้นจากติดลบ แต่เรามุ่งมั่นตั้งใจที่จะเข้ามาเพื่อแก้ปัญหาความเดือดร้อนให้กับประชาชน ส่วนที่บอกว่าหากพรรคเพื่อไทยมีโอกาสบริหารประเทศถึง 8 ปีนั้น ถือว่ายังเป็นโชคดีของประเทศไทย เพราะตนไม่อยากนึกเลยว่าจะต้องมีอดีตนายกฯ และอดีตรัฐมนตรีอีกกี่คน ที่ต้องหนีไปอยู่ต่างประเทศหรือติดคุก เพียงเพราะความต้องการของคนเพียงไม่กี่คน
“แค่คำพูดที่ว่า จะไม่ทิ้งคนรากหญ้า ก็ไม่น่าเชื่อถือแล้ว เพราะการกอบโกยหาผลประโยชน์จากโครงการจำนำข้าวพิสูจน์ได้ชัดเจนว่า เป็นการทำเพื่อพวกพ้องของตัวเอง ไม่ได้คำนึงถึงชาวนาและคนรากหญ้าเลยแม้แต่นิดเดียว ส่วนปรากฏการณ์คนอยากย้ายประเทศนั้น ก็เห็นมีแต่คนในพรรคเพื่อไทยที่หนีไปต่างประเทศเพราะไม่ต้องการรับโทษจากความผิดที่ตัวเองก่อไว้ แล้วทิ้งให้ลูกน้องติดคุกแทนตัวเอง อยากให้ย้อนถามตัวเองด้วยว่า ที่กำลังทำอยู่นั้น เป็นความต้องการและทำเพื่อชีวิตของประชาชนหรือเพื่อใครกันแน่” โฆษกประจำสำนักนายกรัฐมนตรีกล่าว
ส่วนกรณีที่นายแพทย์ชลน่าน ศรีแก้ว หัวหน้าพรรคเพื่อไทย และผู้นำฝ่ายค้านในสภาผู้แทนราษฎร ระบุว่า ความสิ้นหวังของประเทศ เกิดจากคนเพียงกลุ่มหนึ่ง ที่เสพติดอำนาจ และทำทุกอย่างเพื่อรักษาอำนาจ สร้างรัฐธรรมนูญที่ผูกขาดอำนาจไว้กับรัฐราชการและพวกพ้องนั้น นายธนกร กล่าวว่า นายแพทย์ชลน่านคงลืมไปว่า สิ่งที่ตัวเองพูดนั้นคือสิ่งที่เคยเกิดขึ้นกับการเมืองไทยนับตั้งแต่สมัยพรรคไทยรักไทย พรรคพลังประชาชน มาจนถึงพรรคเพื่อไทยใช่หรือไม่ จนเป็นที่มาของวลีทางการเมืองมากมาย ทั้งสภาฯ ผัวเมีย สภาฯ ทาส หรือเผด็จการรัฐสภา ดังนั้น นายแพทย์ชลน่านไม่น่าจะความจำสั้น ลืมสิ่งที่พรรคตัวเองเคยทำกับประเทศไว้ได้ง่าย ๆ ขนาดนี้
“คำพูดที่ว่า เราไม่ได้เกิดมาเพื่อเป็นฝ่ายค้าน เราเกิดมาเพื่อเป็นรัฐบาล เป็นเครื่องพิสูจน์ได้ชัดเจนว่า พรรคเพื่อไทยไม่เคยยอมรับกติกาใด ๆ ถ้าตัวเองไม่ได้เปรียบ เหตุการณ์สภาฯ ล่มที่ผ่านมาก็เพราะไม่ยอมทำหน้าที่ฝ่ายค้าน วัน ๆ จ้องหาแต่โอกาสว่าเมื่อไรจะได้กลับมาเป็นรัฐบาลอีกครั้ง แล้วแบบนี้จะให้ประชาชนไว้วางใจได้อย่างไร คนที่เลือกงานบริษัทต่าง ๆ เขายังไม่อยากจะรับ แล้วพรรคที่เลือกทำหน้าที่ จะให้ประชาชนยอมรับได้อย่างไร” นายธนกร กล่าว
วันอังคารที่ 16 พฤศจิกายน 2564
การท่าเรือแห่งประเทศไทย เปิดเผยผลการดำเนินงานรอบปีงบประมาณ 64
ปริมาณตู้พุ่ง - กำไรเพิ่ม
เรือโท ยุทธนา โมกขาว รองผู้อำนวยการการท่าเรือแห่งประเทศไทย สายบริหารการเงินและกลยุทธ์องค์กร รักษาการแทนผู้อำนวยการการท่าเรือแห่งประเทศไทย เปิดเผยถึงผลการดำเนินงานของการท่าเรือแห่งประเทศไทย (กทท.) ในการให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ประจำปีงบประมาณ 2564 (ตุลาคม 2563 - กันยายน 2564) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 4,170 เที่ยว เพิ่มขึ้น 9.1% สินค้าผ่านท่า 21.185 ล้านตัน ลดลง 1.2% ตู้สินค้าผ่านท่า 1.438 ล้าน ที.อี.ยู. เพิ่มขึ้น 0.2%
ทลฉ. เรือเทียบท่า 9,670 เที่ยว ลดลง 1.0% สินค้าผ่านท่า 90.445 ล้านตัน เพิ่มขึ้น 9.0% ตู้สินค้าผ่านท่า 8.419 ล้าน ที.อี.ยู. เพิ่มขึ้น 10.2%
ทชส. เรือเทียบท่า 2,231 เที่ยว ลดลง 10.5% สินค้าผ่านท่า 103,972 ตัน ลดลง 32.6% ตู้สินค้าผ่านท่า 5,064 ที.อี.ยู. ลดลง 32.3%
ทชข. เรือเทียบท่า 5 เที่ยว ลดลง 96.6% สินค้าผ่านท่า 28 ตัน ลดลง 98.9%
ทรน. เรือเทียบท่า 248 เที่ยว เพิ่มขึ้น 15.9% สินค้าผ่านท่า 128,686 ตัน เพิ่มขึ้น 55.5% ตู้สินค้าผ่านท่า 4,173 ตู้ เพิ่มขึ้น 53.0%
ผลการดำเนินงานของ กทท. ในรอบ 12 เดือน (ตุลาคม 2563 - กันยายน 2564) มีเรือเทียบท่าที่ ทกท. และ ทลฉ. รวม 13,840 เที่ยว เพิ่มขึ้น 1.9% สินค้าผ่านท่า 111.630 ล้านตัน เพิ่มขึ้น 6.9% และตู้สินค้าผ่านท่า 9.857 ล้าน ที.อี.ยู. เพิ่มขึ้น 8.6% รวมรายได้ 15,613 ล้านบาท คิดเป็นกำไรสุทธิ 6,023 ล้านบาท เพิ่มขึ้นร้อยละ 6.99 อัตราการเติบโตของตู้สินค้าที่เพิ่มสูงขึ้นเป็นผลมาจากการส่งออกของไทยเติบโตอย่างต่อเนื่อง โดยมีปัจจัยสนับสนุนที่สำคัญทั้งปัจจัยด้านการส่งออกที่เติบโตตามการฟื้นตัวของเศรษฐกิจประเทศคู่ค้า ประกอบกับภาคการผลิตของไทยที่สามารถกลับมาดำเนินการได้มากขึ้น รวมทั้งผลจากอุปสงค์ทั้งในและต่างประเทศที่ปรับดีขึ้น ทำให้ภาคการบริการฟื้นตัวจึงส่งผลให้แนวโน้มภาพรวมของ กทท. มีผลการดำเนินงานการให้บริการ สินค้า และตู้สินค้าผ่านท่าสูงขึ้น
วันเสาร์ที่ 26 มิถุนายน 2564
กสร. เชิญชวนนายจ้างสร้างภูมิคุ้มกันต้านยาเสพติดให้กับลูกจ้าง ในวันต่อต้านยาเสพติดโลก
กสร. รณรงค์เชิญชวนนายจ้างร่วมป้องกันและแก้ไขปัญหายาเสพติดในกลุ่มผู้ใช้แรงงาน ผ่านกิจกรรมโครงการโรงงานสีขาวและการจัดทำมาตรฐานการป้องกันและแก้ไขปัญหายาเสพติด เนื่องในโอกาส 26 มิถุนายน วันต่อต้านยาเสพติดโลก เพื่อสร้างภูมิคุ้มกันต้านยาเสพติดให้กับลูกจ้าง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ปัญหายาเสพติดเป็นปัญหาสำคัญของประเทศ ซึ่งทุกภาคส่วนจะต้องร่วมมือกันในการแก้ไข ในส่วนของผู้ใช้แรงงาน พลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงานได้ให้ความสำคัญกับการป้องกันปัญหายาเสพติดในกลุ่มผู้ใช้แรงงาน โดยกำหนดเป็นนโยบายสำคัญและให้กรมสวัสดิการและคุ้มครองแรงงานจัดทำเป็นแผนปฏิบัติราชการ ระยะ 3 ปี (พ.ศ. 2563 – 2565) ใน 2 ตัวชี้วัดได้แก่ จำนวนแรงงานได้รับความรู้เกี่ยวกับการป้องกันและแก้ไขปัญหายาเสพติด 1 ล้านคน และสถานประกอบกิจการมีระบบการจัดการด้านยาเสพติด 2,600 แห่ง ซึ่งผลการดำเนินงานในรอบ 8 เดือน ตั้งแต่ 1 ตุลาคม 2563 – 31 พฤษภาคม 2564 มีการรณรงค์ประชาสัมพันธ์ ให้ลูกจ้างได้รับความรู้ 779,190 คน มีสถานประกอบกิจการเข้าร่วมโครงการโรงงานสีขาวและผ่านเกณฑ์ 1,537 แห่ง และในส่วนของสถานประกอบกิจการที่มีลูกจ้างตั้งแต่ 50 คนขึ้นไป หรือสถานประกอบกิจการที่มีความพร้อม ได้ส่งเสริมให้เข้าสู่ระบบมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ซึ่งมีข้อกำหนดและตัวชี้วัดในการประเมินระบบการป้องกันและแก้ไขปัญหายาเสพติดที่ชัดเจนมาขึ้น เช่น มีการจัดตั้งคณะทำงาน มาตรการการเฝ้าระวัง และช่วยเหลือบำบัดรักษา เป็นต้น ซึ่งในช่วงเวลาเดียวกันผ่านการจัดทำมาตรฐานการป้องกันและแก้ไขปัญหายาเสพติด (มยส.) แล้ว 307 แห่ง
อธิบดี กสร. กล่าวเพิ่มเติมว่า เนื่องในโอกาสวันที่ 26 มิถุนายน ของทุกปี เป็นวันต่อต้านยาเสพติดโลก จึงขอความร่วมมือนายจ้างเจ้าของสถานประกอบกิจการเข้าร่วมโครงการโรงงานสีขาว ซึ่งเหมาะสำหรับสถานประกอบกิจการขนาดเล็กที่มีลูกจ้าง 1 ถึง 49 คน ในส่วนสถานประกอบกิจการที่มีความพร้อม ด้านบุคลากร ขอให้จัดทำระบบ มยส. เพื่อสร้างภูมิคุ้มกันต้านยาเสพติดให้กับลูกจ้าง แสดงถึงความรับผิดชอบต่อสังคมและเป็นการรวมพลัง ทำความดีเพื่อขจัดสิ้นปัญหายาเสพติดและนำความสงบสุขคืนสู่สังคมไทย ผู้สนใจติดต่อได้ที่กองสวัสดิการแรงงาน กรมสวัสดิการและคุ้มครองแรงงาน โทรศัพท์ 0 2245 0080 หรือที่สำนักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สำนักงานสวัสดิการและคุ้มครองแรงงานจังหวัดทั่วประเทศ หรือโทรสายด่วน 1506 กด 3 หรือ 1546
วันอังคารที่ 16 สิงหาคม 2565
นายชยธรรม์ พรหมศร ปลัดกระทรวงคมนาคม เป็นประธานพิธีปิดการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 พร้อมมอบวุฒิบัตรและเข็มวิทยฐานะ
...
นายชยธรรม์ พรหมศร ปลัดกระทรวงคมนาคม เป็นประธานพิธีปิดการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 พร้อมมอบวุฒิบัตรและเข็มวิทยฐานะ ให้แก่ข้าราชการและพนักงานรัฐวิสาหกิจ ทั้งในและนอกสังกัดกระทรวงคมนาคม จำนวน 40 คน ในวันที่ 16 สิงหาคม 2565 ณ อาคารสโมสรและหอประชุมกระทรวงคมนาคม
นายชยธรรม์ พรหมศร ปลัดกระทรวงคมนาคม กล่าวว่า ขอแสดงความยินดีกับทุกท่านที่ผ่านการประเมินผลและได้รับวุฒิบัตร นับว่าเป็นโอกาสที่ดีอย่างยิ่งที่ทุกท่านได้เข้ารับการฝึกอบรมในหลักสูตรนี้ เพราะตลอดระยะเวลาการฝึกอบรมที่ผ่านมาถือเป็นช่วงเวลาที่มีค่า ควรแก่การเรียนรู้เพื่อที่จะก้าวไปสู่การเป็นนักบริหารในระดับที่สูงขึ้นต่อไป การรับฟังวิทยากรผู้มีประสบการณ์ จะมีส่วนช่วยให้ได้รับประสบการณ์ สามารถมองเห็นภาพอนาคตของกระทรวงคมนาคมและทิศทางของประเทศ ด้วยศักยภาพของทุกท่านจะช่วยพัฒนากระทรวงคมนาคม ให้สามารถรองรับภารกิจในการพัฒนาประเทศได้อย่างยั่งยืน นำความรู้ที่ได้รับทั้งจากในและนอกห้องเรียนมาปรับใช้กับการปฏิบัติงาน ซึ่งสิ่งที่จำเป็นสำหรับการเป็นนักบริหารที่ดี คือ ความสามารถ ในการพัฒนาความรู้ให้มีความทันสมัย เพื่อรองรับการเปลี่ยนแปลงในบริบทของสังคม ปฏิบัติตนให้เป็นแบบอย่างที่ดีแก่ผู้ใต้บังคับบัญชา นอกจากนี้ยังต้องมีความสามารถในการผลักดันการดำเนินการด้านคมนาคม ให้มีความสะดวก ปลอดภัย ตรงเวลา ในราคาสมเหตุสมผล อันจะเป็นผลดีต่อตนเอง องค์กร และประเทศชาติ ขอให้ตระหนักอยู่เสมอว่าทุกท่านเป็นกำลังสำคัญในการขับเคลื่อนกระทรวงคมนาคม และประเทศชาติ
ทั้งนี้ การดำเนินโครงการฝึกอบรมหลักสูตร “นักบริหารระดับสูงกระทรวงคมนาคม (นบส.คค.)” รุ่นที่ 4 มีข้าราชการและพนักงานรัฐวิสาหกิจ ทั้งในและนอกสังกัดกระทรวงคมนาคม เข้าร่วมโครงการทั้งสิ้น 40 คน ประกอบด้วย บุคลากรจากส่วนราชการและรัฐวิสาหกิจในสังกัดกระทรวงคมนาคม จำนวน 35 คน ได้แก่ 1) กรมเจ้าท่า จำนวน 2 คน 2) กรมการขนส่งทางบก จำนวน 4 คน 3) กรมทางหลวง จำนวน 8 คน 4) กรมทางหลวงชนบท จำนวน 10 คน 5) การรถไฟแห่งประเทศไทย จำนวน 1 คน 6) การท่าเรือแห่งประเทศไทย จำนวน 1 คน 7) การทางพิเศษแห่งประเทศไทย จำนวน 2 คน 8) การรถไฟฟ้าขนส่งมวลชนแห่งประเทศไทย จำนวน 1 คน 9) องค์การขนส่งมวลชนกรุงเทพ จำนวน 1 คน 10) บริษัท ขนส่ง จำกัด จำนวน 1 คน 11) บริษัท วิทยุการบินแห่งประเทศไทย จำกัด จำนวน 1 คน 12) บริษัท ท่าอากาศยานไทย จำกัด (มหาชน) จำนวน 1 คน 13) บริษัท รถไฟฟ้า ร.ฟ.ท. จำกัด จำนวน 1 คน และ 14) สำนักงานการบินพลเรือนแห่งประเทศไทย จำนวน 1 คน และจากหน่วยงานนอกสังกัดกระทรวงคมนาคม จำนวน 5 คน ได้แก่ 1) กระทรวงการคลัง จำนวน 2 คน 2) กระทรวงการท่องเที่ยวและกีฬา จำนวน 1 คน 3) กระทรวงอุตสาหกรรม จำนวน 1 คน และ 4) บริษัท แบงคอกเมโทร เน็ทเวิร์คส์ จำกัด จำนวน 1 คน โดยดำเนินการฝึกอบรมระหว่างวันที่ 1 มิถุนายน - 16 สิงหาคม 2565 ในรูปแบบการอบรมผ่าน Video Conference ด้วยโปรแกรม Zoom Cloud Meeting และอบรมนอกสถานที่ ณ โรงแรมมิราเคิล แกรนด์ คอนเวนชัน กรุงเทพมหานคร
วันพุธที่ 27 เมษายน 2565
นายชยธรรม์ พรหมศร ปลัดกระทรวงคมนาคม เปิดกิจกรรมการประชุมเชิงปฏิบัติการ เพื่อแลกเปลี่ยนเรียนรู้การดำเนินงานพัฒนาองค์กรคุณธรรมภายใต้สถานการณ์การแพร่ระบาดของโรคติดเชื้อไวรัสโคโรนา 201
...
นายชยธรรม์ พรหมศร ปลัดกระทรวงคมนาคม เป็นประธานเปิดกิจกรรมการประชุมเชิงปฏิบัติการเพื่อแลกเปลี่ยนเรียนรู้การดำเนินงานพัฒนาองค์กรคุณธรรมภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมี นางจตุพร เนียมสุข ผู้ช่วยปลัดกระทรวงคมนาคม ผู้บริหาร ข้าราชการ พนักงานเจ้าหน้าที่ของกระทรวงคมนาคมและหน่วยงานในสังกัดเข้าร่วมกิจกรรม นางสาวสุชาฎา วรินทร์เวช นักวิเคราะห์นโยบายและแผนชำนาญการพิเศษ หัวหน้ากลุ่มยุทธศาสตร์และภารกิจอำนวยการ ศูนย์ปฏิบัติการต่อต้านการทุจริตกระทรวงสาธารณสุข ซึ่งเป็นหน่วยงานที่มีผลสำเร็จเชิงประจักษ์ในการพัฒนาองค์กรคุณธรรม เป็นวิทยากร เมื่อวันที่ 27 เมษายน 2565 ณ ห้องประชุมกระทรวงคมนาคม และผ่านระบบ Zoom Cloud Meetings
นายชยธรรม์ พรหมศร กล่าวว่า กระทรวงคมนาคมได้ให้ความสำคัญและดำเนินการจัดกิจกรรมด้านการป้องกันการปราบปรามการทุจริตมาอย่างต่อเนื่อง เนื่องด้วยนายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายในการประชุมหัวหน้าส่วนราชการในสังกัดกระทรวงคมนาคมและการประชุมทุกระดับ เน้นย้ำให้ข้าราชการ พนักงาน และเจ้าหน้าที่ของกระทรวงคมนาคมทุกคนคำนึงถึงความถูกต้อง ระเบียบ กฎหมาย และหลักธรรมาภิบาลในการปฏิบัติงาน ซึ่งจำเป็นต้องดำเนินการด้วยความรู้ และหนึ่งในเรื่องของหลักธรรมาภิบาลที่สำคัญ คือ Transparency (หลักความโปร่งใส) จะต้องโยงกับทุกเรื่องของการปฏิบัติงานทุกอย่างให้ถูกต้อง เพื่อป้องกันไม่ให้เกิดการทุจริต กระทรวงคมนาคมเป็นหน่วยงานที่มีภารกิจหลักในการพัฒนาโครงสร้างพื้นฐานของประเทศ ซึ่งเกี่ยวโยงกับโครงการก่อสร้างที่มูลค่าจำนวนมาก การจัดกิจกรรมเพื่อให้ความรู้ สร้างค่านิยม สร้างความมีจิตสำนึกในด้านจริยธรรมและคุณธรรมจึงเป็นสิ่งสำคัญ รวมทั้งเป็นการดำเนินการในเชิงป้องกันด้านกระบวนการป้องกันการปราบปรามการทุจริตด้วย ทั้งนี้ ขอให้ทุกท่านที่เข้ากิจกรรมให้ความสำคัญ ใส่ใจ และนำความรู้ที่ได้รับไปเผยแพร่ให้กับเจ้าหน้าที่ภายใต้การกำกับดูแล เพื่อเป็นการสร้างเกราะป้องกัน การรับรู้ จริยธรรม และคุณธรรมในจิตใจ ป้องกันไม่ให้เกิดโอกาสที่จะดำเนินการในสิ่งที่ไม่ถูกต้องในการปฏิบัติงานต่อไป
กิจกรรมการประชุมเชิงปฏิบัติการ เพื่อแลกเปลี่ยนเรียนรู้การดำเนินงานพัฒนาองค์กรคุณธรรมภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ดำเนินการตามแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2565) ที่มุ่งเน้นการปรับเปลี่ยนค่านิยมให้คนไทยมีคุณธรรม จริยธรรม มีวินัย จิตสาธารณะ และพฤติกรรมที่พึงประสงค์ และแผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 - 2565) มุ่งสร้างเครือข่ายความร่วมมือในการส่งเสริมคุณธรรม ให้ความสำคัญกับการผนึกกำลังทุกภาคส่วนให้มีส่วนร่วมในการส่งเสริมคุณธรรม มุ่งหมายให้ภาครัฐมีความโปร่งใส ปลอดการทุจริตและประพฤติมิชอบ รวมทั้งให้มีการสร้างวัฒนธรรมต่อต้านการทุจริตและประพฤติมิชอบของบุคลากรภาครัฐให้เกิดขึ้นในสังคม ตลอดจนส่งเสริมปลูกฝังอย่างต่อเนื่อง ให้ทุกคน ทุกครอบครัว ทุกชุมชน ทุกองค์กร และทุกหน่วยงานมีคุณธรรม โดยยึดหลัก การระเบิดจากข้างใน เพื่อให้ทุกคนตระหนักถึงความสำคัญของการมีคุณธรรม จริยธรรม และมีส่วนร่วมในการสร้างสังคมคุณธรรม ตามยุทธศาสตร์ชาติ 20 ปี เพื่อให้สังคมมีความเข้มแข็ง สงบสุข ร่มเย็น โดยสมาชิกในสังคมยึดถือปฏิบัติตามหลักธรรมคำสอนทางศาสนา หลักปรัชญาของเศรษฐกิจพอเพียง และวิถีวัฒนธรรมที่ดีงามของไทย
วันพุธที่ 15 ธันวาคม 2564
​โฆษกรัฐบาลเผย นายกฯ ยินดีข้าวไทย แชมป์โลก 2 ปีซ้อนจากการประกวดข้าวโลก “World’s Best Rice Award 2021”
เชื่อมั่นข้าวไทยมีคุณภาพในตลาดโลก
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้รับทราบผลการประกวดข้าวไทย ยินดีที่ “ข้าวหอมมะลิ 105 ของไทย” ชนะการประกวดข้าวเวทีใหญ่ที่สุดในโลก 2 ปีซ้อน และชื่นชมเกษตรกรไทย ที่ถือเป็นกระดูกสันหลังของชาติ สร้างชื่อเสียงให้ประเทศไทย ซึ่งการประกวดดังกล่าวถือเป็นเครื่องประกันถึงคุณภาพข้าวไทยที่มีชื่อเสียงในตลาดโลก
โฆษกรัฐบาลกล่าวว่า การประกวดดังกล่าวถือเป็นการประกวดข้าวที่ใหญ่ที่สุดในโลก จัดขึ้นเป็นประจำทุกปีในงานประชุมข้าวโลก (World Rice Conference) โดยนิตยสาร The Rice Trader นิตยสารข้าวชั้นนำรายใหญ่ของสหรัฐอเมริกา ระหว่างวันที่ 7-9 ธันวาคม 2564 ที่ผ่านมา ณ เมืองดูไบ โดยงานครั้งนี้จัดขึ้นเป็นครั้งที่ 13 ไทยส่งข้าวเข้าประกวดร่วมกับอีก 5 ประเทศ ได้แก่ สหรัฐอเมริกา จีน อินเดีย เวียดนาม และเมียนมา โดยข้าวที่ไทยส่งเข้าประกวด คือ ข้าวหอมมะลิ 105 ปลูกในภาคตะวันออกเฉียงเหนือ หรือภาคอีสานของไทย ส่งเข้าประกวดโดยสมาคมผู้ส่งออกข้าวไทย ซึ่งที่ผ่านมา ประเทศไทยชนะการประกวดข้าวมาแล้วทั้งสิ้น 7 ครั้งจากทั้งหมด 13 ครั้ง สำหรับเกณฑ์การตัดสินการประกวดข้าวโลกจะตัดสินจากลักษณะภายนอกของข้าวที่ส่งเข้าประกวด และจากคุณสมบัติทางประสาทสัมผัสทั้งก่อนและหลังการหุง และตัดสินจากข้าวที่ได้คะแนนรวมสูงสุด
“รางวัลดังกล่าวจะเป็นเครื่องหมายยืนยัน ความเชื่อมั่น ยกระดับคุณภาพข้าวไทยในตลาดโลก ตามที่รัฐบาลได้ประกาศยุทธศาสตร์ข้าวไทย ปี 2563-2567 ยึดหลักตลาดนำการผลิต ตั้งเป้าไทยเป็นผู้นำในด้านการผลิต การตลาดข้าวและผลิตภัณฑ์ข้าวคุณภาพของโลก อีกทั้งยังเป็นการตอกย้ำให้ทราบว่า ข้าวไทยมีคุณภาพ และมีมาตรฐานระดับสากล ซึ่งรัฐบาลพร้อมให้การสนับสนุนเกษตรกรในการปลูกข้าวที่มีคุณภาพสู้การแข่งขันในตลาดโลก “ โฆษกรัฐบาลกล่าว
โฆษกฯ กล่าวเพิ่มเติมว่า ราคาการส่งออกข้าวของไทยอยู่ในระดับที่สามารถแข็งขันได้ ทำให้ยอดส่งออกข้าวไทยขยายตัวและมีแนวโน้มดีขึ้น โดยล่าสุดไทยส่งออกข้าวแล้วได้กว่า 5.82 ล้านตัน จากที่คาดว่าจะสามารถส่งออกได้เกิน 6 ล้านตันตามเป้าหมายการส่งออกที่ได้กำหนดไว้ในปีนี้ โดยในเดือน พฤศจิกายน ที่ผ่านมา มียอดใบขออนุญาตส่งออกข้าวถึง 825,000 ตัน ซึ่งสูงที่สุดในรอบ 11 เดือน